Ericu950/Stoicheia-meter-silver huggingface dataset:
ὥστ εἴ τις ἡμᾶς ἐρωτήσειεν εἰ δεξαίμεθ ἂν τοσοῦτον χρόνον ἄξαντες τοιαῦτα παθοῦσαν τὴν πόλιν ἐπιδεῖν , τίς ἂν ὁμολογήσειε , πλὴν εἴ τις παντάπασιν ἀπονενοημένος ἐστὶ καὶ μή θ ἱερῶν μή τε γονέων μή τε παίδων μή τ ἄλλου μηδενὸς φροντίζει πλὴν τοῦ χρόνου μόνον τοῦ καθ ἑαυτόν ;
ὧν οὐκ ἄξιον τὴν διάνοιαν ζηλοῦν , ἀλλὰ πολὺ μᾶλλον τῶν πολλὴν πρόνοιαν ποιουμένων , καὶ μηδὲν ἧττον ὑπὲρ τῆς κοινῆς δόξης ἢ τῆς ἰδίας φιλοτιμουμένων , καὶ προαιρουμένων μέτριον βίον μετὰ δικαιοσύνης μᾶλλον ἢ μέγαν πλοῦτον μετ ἀδικίας 0 1 .
καὶ γὰρ οἱ πρόγονοι τοιούτους αὑτοὺς παρασχόντες τήν τε πόλιν εὐδαιμονεστάτην τοῖς ἐπιγιγνομένοις παρέδοσαν καὶ τῆς αὑτῶν ἀρετῆς ἀθάνατον τὴν μνήμην κατέλιπον .
ἐξ ὧν ἀμφότερα ῥᾴδιόν ἐστι καταμαθεῖν , καὶ τὴν χώραν ἡμῶν , ὅτι δύναται τρέφειν ἄνδρας ἀμείνους τῶν ἄλλων , καὶ τὴν καλουμένην μὲν ἀρχὴν οὖσαν δὲ συμφοράν , ὅτι πέφυκε χείρους ἅπαντας ποιεῖν τοὺς χρωμένους αὐτῇ 0 .
οὐ γὰρ μόνον ἡμᾶς ἀλλὰ καὶ τὴν Λακεδαιμονίων πόλιν διέφθειρεν , ὥστε τοῖς εἰθισμένοις ἐπαινεῖν τὰς ἐκείνων ἀρετὰς οὐχ οἷόν τ ἐστὶν εἰπεῖν τοῦτον τὸν λόγον , ὡς ἡμεῖς μὲν διὰ τὸ δημοκρατεῖσθαι κακῶς ἐχρησάμεθα τοῖς πράγμασιν , εἰ δὲ Λακεδαιμόνιοι ταύτην τὴν δύναμιν παρέλαβον , εὐδαίμονας ἂν καὶ τοὺς ἄλλους καὶ σφᾶς αὐτοὺς ἐποίησαν .
πολὺ γὰρ θᾶττον ἐν ἐκείνοις ἐπεδείξατο τὴν φύσιν τὴν αὑτῆς ·
τὴν γὰρ πολιτείαν ἣν ἐν ἑπτακοσίοις ἔτεσιν οὐδεὶς οἶδεν οὔ θ ὑπὸ κινδύνων οὔ θ ὑπὸ συμφορῶν κινηθεῖσαν , ταύτην ἐν ὀλίγῳ σαλεῦσαι καὶ λυθῆναι παρὰ μικρὸν ἐποίησεν .
ἀντὶ γὰρ τῶν καθεστώτων παρ αὐτοῖς ἐπιτηδευμάτων τοὺς μὲν ἰδιώτας ἐνέπλησεν ἀδικίας , ῥᾳθυμίας , ἀνομίας , φιλαργυρίας , τὸ δὲ κοινὸν τῆς πόλεως ὑπεροψίας μὲν τῶν συμμάχων , ἐπιθυμίας δὲ τῶν ἀλλοτρίων , ὀλιγωρίας δὲ τῶν ὅρκων καὶ τῶν συνθηκῶν 0 .
τοσοῦτον γὰρ ὑπερεβάλοντο τοὺς ἡμετέρους τοῖς εἰς τοὺς Ἕλληνας ἁμαρτήμασιν , ὅσον πρὸς τοῖς πρότερον ὑπάρχουσι σφαγὰς καὶ στάσεις ἐν ταῖς πόλεσιν ἐποίησαν , ἐξ ὧν ἀειμνήστους τὰς ἔχθρας πρὸς ἀλλήλους ἕξουσιν .
οὕτω δὲ φιλοπολέμως καὶ φιλοκινδύνως διετέθησαν , τὸν ἄλλον χρόνον πρὸς τὰ τοιαῦτα πεφυλαγμένως μᾶλλον τῶν ἄλλων ἔχοντες , ὥστε οὐ δὲ τῶν συμμάχων οὐ δὲ τῶν εὐεργετῶν ἀπέσχοντο τῶν σφετέρων αὐτῶν , ἀλλὰ βασιλέως μὲν αὐτοῖς εἰς τὸν πρὸς ἡμᾶς πόλεμον πλέον ἢ πεντακισχίλια τάλαντα παρασχόντος , Χίων δὲ προθυμότατα πάντων τῶν συμμάχων τῷ ναυτικῷ συγκινδυνευσάντων , Θηβαίων δὲ μεγίστην δύναμιν εἰς τὸ πεζὸν συμβαλομένων , οὐκ ἔφθασαν τὴν ἀρχὴν κατασχόντες , καὶ Θηβαίοις μὲν εὐθὺς ἐπεβούλευσαν , ἐπὶ δὲ τὸν βασιλέα Κλέαρχον καὶ στρατιὰν ἀνέπεμψαν , Χίων δὲ τοὺς μὲν πρώτους τῶν πολιτῶν ἐφυγάδευσαν , τὰς δὲ τριήρεις ἐκ τῶν νεωρίων ἐξελκύσαντες ἁπάσας ὤχοντο λαβόντες .
οὐκ ἐξήρκεσε δ αὐτοῖς ταῦτ ἐξαμαρτεῖν , ἀλλὰ περὶ τοὺς αὐτοὺς χρόνους ἐπόρθουν μὲν τὴν ἤπειρον , ὕβριζον δὲ τὰς νήσους , ἀνῄρουν δὲ τὰς ἐν Ἰταλίᾳ καὶ Σικελίᾳ πολιτείας καὶ τυράννους καθίστασαν , ἐλυμαίνοντο δὲ τὴν Πελοπόννησον καὶ μεστὴν στάσεων καὶ πολέμων ἐποίησαν .
ἐπὶ ποίαν γὰρ τῶν πόλεων οὐκ ἐστράτευσαν ;
ἢ περὶ τίνας αὐτῶν οὐκ ἐξήμαρτον ;
οὐκ Ἠλείων μὲν μέρος τι τῆς χώρας ἀφείλοντο , τὴν δὲ γῆν τὴν Κορινθίων ἔτεμον , Μαντινέας δὲ διῴκισαν , Φλιασίους δ ἐξεπολιόρκησαν , εἰς δὲ τὴν Ἀργείων εἰσέβαλον , οὐδὲν δ ἐπαύσαντο τοὺς μὲν ἄλλους κακῶς ποιοῦντες , αὑτοῖς δὲ τὴν ἧτταν τὴν ἐν Λεύκτροις παρασκευάζοντες ;
ἥν φασί τινες αἰτίαν γεγενῆσθαι τῇ Ζπάρτῃ τῶν κακῶν , οὐκ ἀληθῆ λέγοντες ·
οὐ γὰρ διὰ ταύτην ὑπὸ τῶν συμμάχων ἐμισήθησαν , ἀλλὰ διὰ τὰς ὕβρεις τὰς ἐν τοῖς ἔμπροσθεν χρόνοις καὶ ταύτην ἡττήθησαν καὶ περὶ τῆς αὑτῶν ἐκινδύνευσαν .
χρὴ δὲ τὰς αἰτίας ἐπιφέρειν οὐ τοῖς κακοῖς τοῖς ἐπιγιγνομένοις , ἀλλὰ τοῖς πρώτοις τῶν ἁμαρτημάτων , ἐξ ὧν ἐπὶ τὴν τελευτὴν ταύτην κατηνέχθησαν .
ὥστε πολὺ ἄν τις ἀληθέστερα τυγχάνοι λέγων , εἰ φαίη τότε τὴν ἀρχὴν αὐτοῖς γεγενῆσθαι τῶν συμφορῶν , ὅτε τὴν ἀρχὴν τῆς θαλάττης παρελάμβανον ·
ἐκτῶντο γὰρ δύναμιν οὐδὲν ὁμοίαν τῇ πρότερον ὑπαρχούσῃ .
διὰ μὲν γὰρ τὴν κατὰ γῆν ἡγεμονίαν καὶ τὴν εὐταξίαν καὶ τὴν καρτερίαν τὴν ἐν αὐτῇ μελετωμένην ῥᾳδίως τῆς κατὰ θάλατταν δυνάμεως ἐπεκράτησαν , διὰ δὲ τὴν ἀκολασίαν τὴν ὑπὸ ταύτης τῆς ἀρχῆς αὐτοῖς ἐγγενομένην ταχέως κ ἀκείνης τῆς ἡγεμονίας ἀπεστερήθησαν .
οὐ γὰρ ἔτι τοὺς νόμους ἐφύλαττον οὓς παρὰ τῶν προγόνων παρέλαβον , οὐ δ ἐν τοῖς ἤθεσιν ἔμενον οἷς πρότερον εἶχον , ἀλλ ὑπολαβόντες ἐξεῖναι ποιεῖν αὑτοῖς ὅ τι ἂν βουληθῶσιν , εἰς πολλὴν ταραχὴν κατέστησαν .
οὐ γὰρ ᾔδεσαν τὴν ἐξουσίαν ἧς πάντες εὔχονται τυχεῖν , ὡς δύσχρηστός ἐστιν , οὐ δ ὡς παραφρονεῖν ποιεῖ τοὺς ἀγαπῶντας αὐτήν , οὐ δ ὅτι τὴν φύσιν ὁμοίαν ἔχει ταῖς ἑταίραις ταῖς ἐρᾶν μὲν αὑτῶν ποιούσαις , τοὺς δὲ χρωμένους ἀπολλυούσαις .
καίτοι φανερῶς ἐπιδέδεικται ταύτην ἔχουσα τὴν δύναμιν ·
τοὺς γὰρ ἐν πλείσταις ἐξουσίαις γεγενημένους ἴδοι τις ἂν ταῖς μεγίσταις συμφοραῖς περιπεπτωκότας , ἀρξαμένους ἀφ ἡμῶν καὶ Λακεδαιμονίων .
αὗται γὰρ αἱ πόλεις καὶ πολιτευόμεναι πρότερον σωφρονέστατα καὶ δόξαν ἔχουσαι καλλίστην , ἐπειδὴ ταύτης ἔτυχον καὶ τὴν ἀρχὴν ἔλαβον , οὐδὲν ἀλλήλων διήνεγκαν , ἀλλ ὥσπερ προσήκει τοὺς ὑπὸ τῶν αὐτῶν ἐπιθυμιῶν καὶ τῆς αὐτῆς νόσου διεφθαρμένους , καὶ ταῖς πράξεσι ταῖς αὐταῖς ἐπεχείρησαν καὶ τοῖς ἁμαρτήμασι παραπλησίοις ἐχρήσαντο καὶ τὸ τελευταῖον ὁμοίαις ταῖς συμφοραῖς περιέπεσον 0 .
ἡμεῖς τε γὰρ μισηθέντες ὑπὸ τῶν συμμάχων καὶ περὶ ἀνδραποδισμοῦ κινδυνεύσαντες ὑπὸ Λακεδαιμονίων ἐσώθημεν , ἐκεῖνοί τε πάντων αὐτοὺς ἀπολέσαι βουληθέντων ἐφ ἡμᾶς καταφυγόντες δι ἡμῶν τῆς σωτηρίας ἔτυχον .
καίτοι πῶς χρὴ τὴν ἀρχὴν ταύτην ἐπαινεῖν τὴν τὰς τελευτὰς οὕτω πονηρὰς ἔχουσαν ;
ἢ πῶς οὐ μισεῖν καὶ φεύγειν τὴν πολλὰ καὶ δεινὰ ποιεῖν ἀμφοτέρας τὰς πόλεις ἐπάρασαν καὶ παθεῖν ἀναγκάσασαν 0 ;
οὐκ ἄξιον δὲ θαυμάζειν , εἰ τὸν ἄλλον χρόνον ἐλάνθανεν ἅπαντας τοσούτων οὖσα κακῶν αἰτία τοῖς ἔχουσιν αὐτήν , οὐ δ εἰ περιμάχητος ἦν ὑφ ἡμῶν καὶ Λακεδαιμονίων 0 ·
εὑρήσετε γὰρ τοὺς πλείστους τῶν ἀνθρώπων περὶ τὰς αἱρέσεις τῶν πραγμάτων ἁμαρτάνοντας , καὶ πλείους μὲν ἐπιθυμίας ἔχοντας τῶν κακῶν ἢ τῶν ἀγαθῶν , ἄμεινον δὲ βουλευομένους ὑπὲρ τῶν ἐχθρῶν ἢ σφῶν αὐτῶν 0 .
καὶ ταῦτ ἴδοι τις ἂν ἐπὶ τῶν μεγίστων ·
τί γὰρ οὐχ οὕτω γέγονεν ;
οὐχ ἡμεῖς μὲν τοιαῦτα προῃρούμεθα πράττειν , ἐξ ὧν Λακεδαιμόνιοι δεσπόται τῶν Ἑλλήνων κατέστησαν , ἐκεῖνοι δ οὕτω κακῶς πρ οὔστησαν τῶν πραγμάτων , ὥσθ ἡμᾶς οὐ πολλοῖς ἔτεσιν ὕστερον πάλιν ἐπιπολάσαι καὶ κυρίους γενέσθαι τῆς ἐκείνων σωτηρίας ;
οὐχ ἡ μὲν τῶν ἀττικιζόντων πολυπραγμοσύνη λακωνίζειν τὰς πόλεις ἐποίησεν , ἡ δὲ τῶν λακωνιζόντων ὕβρις ἀττικίζειν τὰς αὐτὰς ταύτας ἠνάγκασεν ;
οὐ διὰ μὲν τὴν τῶν δημηγορούντων πονηρίαν αὐτὸς ὁ δῆμος ἐπεθύμησε τῆς ὀλιγαρχίας τῆς ἐπὶ τῶν τετρακοσίων καταστάσης , διὰ δὲ τὴν τῶν τριάκοντα μανίαν ἅπαντες δημοτικώτεροι γεγόναμεν τῶν Θυλὴν καταλαβόντων ;
ἀλλὰ γὰρ ἐπὶ τῶν ἐλαττόνων καὶ τοῦ βίου τοῦ καθ ἡμέραν ἐπιδείξειεν ἄν τις τοὺς πολλοὺς χαίροντας μὲν καὶ τῶν ἐδεσμάτων καὶ τῶν ἐπιτηδευμάτων τοῖς καὶ τὸ σῶμα καὶ τὴν ψυχὴν βλάπτουσιν , ἐπίπονα δὲ καὶ χαλεπὰ νομίζοντας ἀφ ὧν ἀμφότερα ταῦτ ἂν ὠφελοῖτο , καὶ καρτερικοὺς εἶναι δοκοῦντας τοὺς ἐν τούτοις ἐμμένοντας .
οἵ τινες οὖν , ἐν οἷς ἀεὶ ζῶσι καὶ περὶ ὧν αὐτοῖς μᾶλλον μέλει , τὰ χείρω φαίνονται προαιρούμενοι , τί θαυμαστὸν εἰ περὶ τῆς ἀρχῆς τῆς κατὰ θάλατταν ἀγνοοῦσι καὶ μάχονται πρὸς ἀλλήλους , περὶ ἧς μηδεὶς πώποτε αὐτοῖς λογισμὸς εἰσῆλθεν 0 ;
ὁρᾶτε δὲ καὶ τὰς μοναρχίας τὰς ἐν ταῖς πόλεσι καθισταμένας , ὅσους ἔχουσι τοὺς ἐπιθυμητὰς καὶ τοὺς ἑτοίμους ὄντας ὁτιοῦν πάσχειν ὥστε κατασχεῖν αὐτάς ·
αἷς τί τῶν δεινῶν ἢ τῶν χαλεπῶν οὐ πρόσεστιν ;
οὐκ εὐθὺς ἐπειδὰν λάβωσι τὰς δυναστείας , ἐν τοσούτοις ἐμπεπλεγμένοι κακοῖς εἰσιν , ὥστ ἀναγκάζεσθαι πολεμεῖν μὲν ἅπασι τοῖς πολίταις , μισεῖν δ ὑφ ὧν οὐδὲν κακὸν πεπόνθασιν , ἀπιστεῖν δὲ τοῖς φίλοις καὶ τοῖς ἑταίροις τοῖς αὑτῶν , παρακατατίθεσθαι δὲ τὴν τῶν σωμάτων σωτηρίαν μισθοφόροις ἀνθρώποις , οὓς οὐ δὲ πώποτ εἶδον , μηδὲν δ ἧττον φοβεῖσθαι τοὺς φυλάττοντας ἢ τοὺς ἐπιβουλεύοντας , οὕτω δ ὑπόπτως πρὸς ἅπαντας ἔχειν ὥστε μη δὲ τοῖς οἰκειοτάτοις θαρρεῖν πλησιάζοντας 0 ;
εἰκότως 0 ·
συνίσασι γὰρ τοὺς πρὸ αὑτῶν τετυραννευκότας τοὺς μὲν ὑπὸ τῶν γονέων ἀνῃρημένους , τοὺς δ ὑπὸ τῶν παίδων , τοὺς δ ὑπ ἀδελφῶν , τοὺς δ ὑπὸ γυναικῶν , ἔτι δὲ τὸ γένος αὐτῶν ἐξ ἀνθρώπων ἠφανισμένον 0 1 2 .
ἀλλ ὅμως ὑπὸ τοσαύτας τὸ πλῆθος συμφορὰς ἑκόντες σφᾶς αὐτοὺς ὑποβάλλουσιν .
ὅπου δ οἱ πρωτεύοντες καὶ δόξας μεγίστας ἔχοντες τοσούτων κακῶν ἐρῶσι , τί δεῖ θαυμάζειν τοὺς ἄλλους , εἰ τοιούτων ἑτέρων ἐπιθυμοῦσιν ;
οὐκ ἀγνοῶ δ ὅτι τὸν μὲν περὶ τῶν τυράννων λόγον ἀποδέχεσθε , τὸν δὲ περὶ τῆς ἀρχῆς δυσκόλως ἀκούετε ·
πεπόνθατε γὰρ πάντων αἴσχιστον καὶ ῥᾳθυμότατον ·
ἃ γὰρ ἐπὶ τῶν ἄλλων ὁρᾶτε , ταῦτ ἐφ ὑμῶν αὐτῶν ἀγνοεῖτε .
καίτοι τῶν φρονίμως διακειμένων οὐκ ἐλάχιστον τοῦτο σημεῖόν ἐστιν , ἢν τὰς αὐτὰς πράξεις ἐπὶ πάντων τῶν ὁμοίων φαίνωνται γνωρίζοντες .
ὧν ὑμῖν οὐδὲν πώποτ ἐμέλησεν , ἀλλὰ τὰς μὲν τυραννίδας ἡγεῖσθε χαλεπὰς εἶναι καὶ βλαβερὰς οὐ μόνον τοῖς ἄλλοις ἀλλὰ καὶ τοῖς ἔχουσιν αὐτάς , τὴν δ ἀρχὴν τὴν κατὰ θάλατταν μέγιστον τῶν ἀγαθῶν , τὴν οὐδὲν οὔ τε τοῖς πάθεσιν οὔ τε ταῖς πράξεσι τῶν μοναρχιῶν διαφέρουσαν 0 1 .
καὶ τὰ μὲν Θηβαίων πράγματα πονηρῶς ἔχειν νομίζετε , ὅτι τοὺς περιοίκους ἀδικοῦσιν , αὐτοὶ δ οὐδὲν βέλτιον τοὺς συμμάχους διοικοῦντες ἢ lt * gtκεῖνοι τὴν Βοιωτίαν , ἡγεῖσθε πάντα τὰ δέοντα πράττειν 0 .
ἢν οὖν ἐμοὶ πεισθῆτε , παυσάμενοι τοῦ παντάπασιν εἰκῇ βουλεύεσθαι προσέξετε τὸν νοῦν ὑμῖν αὐτοῖς καὶ τῇ πόλει , καὶ φιλοσοφήσετε καὶ σκέψεσθε τί τὸ ποιῆσάν ἐστι τὼ πόλη τούτω , λέγω δὲ τὴν ἡμετέραν καὶ τὴν Λακεδαιμονίων , ἐκ ταπεινῶν μὲν πραγμάτων ἑκατέραν ὁρμηθεῖσαν ἄρξαι τῶν Ἑλλήνων , ἐπεὶ δ ἀνυπέρβλητον τὴν δύναμιν ἔλαβον , περὶ ἀνδραποδισμοῦ κινδυνεῦσαι ·
καὶ διὰ τίνας αἰτίας Θετταλοὶ μέν , μεγίστους πλούτους παραλαβόντες καὶ χώραν ἀρίστην καὶ πλείστην ἔχοντες , εἰς ἀπορίαν καθεστήκασι , Μεγαρεῖς δέ , μικρῶν αὐτοῖς καὶ φαύλων τῶν ἐξ ἀρχῆς ὑπαρξάντων , καὶ γῆν μὲν οὐκ ἔχοντες οὐ δὲ λιμένας οὐ δ ἀργυρεῖα , πέτρας δὲ γεωργοῦντες , μεγίστους οἴκους τῶν Ἑλλήνων κέκτηνται ·
κ ἀκείνων μὲν τὰς ἀκροπόλεις ἄλλοι τινὲς ἀεὶ κατέχουσιν , ὄντων αὐτοῖς πλέον τρισχιλίων ἱππέων καὶ πελταστῶν ἀναριθμήτων , οὗτοι δὲ μικρὰν δύναμιν ἔχοντες τὴν αὑτῶν ὅπως βούλονται διοικοῦσιν ·
καὶ πρὸς τούτοις οἱ μὲν σφίσιν αὐτοῖς πολεμοῦσιν , οὗτοι δὲ μεταξὺ Πελοποννησίων καὶ Θηβαίων καὶ τῆς ἡμετέρας πόλεως οἰκοῦντες εἰρήνην ἄγοντες διατελοῦσιν .
ἢν γὰρ ταῦτα καὶ τὰ τοιαῦτα διεξίητε πρὸς ὑμᾶς αὐτούς , εὑρήσετε τὴν μὲν ἀκολασίαν καὶ τὴν ὕβριν τῶν κακῶν αἰτίαν γιγνομένην , τὴν δὲ σωφροσύνην τῶν ἀγαθῶν 0 .
ἥν ὑμεῖς ἐπὶ μὲν τῶν ἰδιωτῶν ἐπαινεῖτε , καὶ νομίζετε τοὺς ταύτῃ χρωμένους ἀσφαλέστατα ζῆν καὶ βελτίστους εἶναι τῶν πολιτῶν , τὸ δὲ κοινὸν ἡμῶν οὐκ οἴεσθε δεῖν τοιοῦτο παρασκευάζειν .
καίτοι προσήκει τὰς ἀρετὰς ἀσκεῖν καὶ τὰς κακίας φεύγειν πολὺ μᾶλλον ταῖς πόλεσιν ἢ τοῖς ἰδιώταις 0 .
ἀνὴρ μὲν γὰρ ἀσεβὴς καὶ πονηρὸς τυχὸν ἂν φθάσειε τελευτήσας πρὶν δοῦναι δίκην τῶν ἡμαρτημένων ·
αἱ δὲ πόλεις διὰ τὴν ἀθανασίαν ὑπομένουσι καὶ τὰς παρὰ τῶν ἀνθρώπων καὶ τὰς παρὰ τῶν θεῶν τιμωρίας .
ὧν ἐνθυμουμένους χρὴ μὴ προσέχειν τὸν νοῦν τοῖς ἐν τῷ παρόντι μὲν χαριζομένοις , τοῦ δὲ μέλλοντος χρόνου μηδεμίαν ἐπιμέλειαν ποιουμένοις , μη δὲ τοῖς φιλεῖν μὲν τὸν δῆμον φάσκουσιν , ὅλην δὲ τὴν πόλιν λυμαινομένοις ·
ὡς καὶ πρότερον , ἐπειδὴ παρέλαβον οἱ τοιοῦτοι τὴν ἐπὶ τοῦ βήματος δυναστείαν , εἰς τοσαύτην ἄνοιαν προήγαγον τὴν πόλιν , ὥστε παθεῖν αὐτὴν οἷά περ ὀλίγῳ πρότερον ὑμῖν διηγησάμην .
ἃ καὶ πάντων μάλιστ ἄν τις θαυμάσειεν , ὅτι προχειρίζεσθε δημαγωγοὺς οὐ τοὺς τὴν αὐτὴν γνώμην ἔχοντας τοῖς μεγάλην τὴν πόλιν ποιήσασιν , ἀλλὰ τοὺς ὅμοια καὶ λέγοντας καὶ πράττοντας τοῖς ἀπολέσασιν αὐτήν , καὶ ταῦτ εἰδότες οὐ μόνον ἐν τῷ ποιῆσαι τὴν πόλιν εὐδαίμονα τοὺς χρηστοὺς τῶν πονηρῶν διαφέροντας , ἀλλὰ καὶ τὴν δημοκρατίαν ἐπὶ μὲν ἐκείνων ἐν πολλοῖς ἔτεσιν οὔ τε κινηθεῖσαν οὔ τε μεταστᾶσαν , ἐπὶ δὲ τούτων ἐν ὀλίγῳ χρόνῳ δὶς ἤδη καταλυθεῖσαν , καὶ τὰς φυγὰς τὰς ἐπὶ τῶν τυράννων καὶ τὰς ἐπὶ τῶν τριάκοντα γενομένας οὐ διὰ τοὺς συκοφάντας κατελθούσας , ἀλλὰ διὰ τοὺς μισοῦντας τοὺς τοιούτους καὶ μεγίστην ἐπ ἀρετῇ δόξαν ἔχοντας 0 .
ἀλλ ὅμως τηλικούτων ἡμῖν ὑπομνημάτων καταλελειμμένων ὡς ἐφ ἑκατέρων αὐτῶν ἡ πόλις ἔπραττεν , οὕτω χαίρομεν ταῖς τῶν ῥητόρων πονηρίαις , ὥσθ ὁρῶντες διὰ τὸν πόλεμον καὶ τὰς ταραχάς , ἃς οὗτοι πεποιήκασι , τῶν μὲν ἄλλων πολιτῶν πολλοὺς ἐκ τῶν πατρῴων ἐκπεπτωκότας , τούτους δ ἐκ πενήτων πλουσίους γεγενημένους , οὐκ ἀγανακτοῦμεν οὐ δὲ φθονοῦμεν ταῖς εὐπραγίαις αὐτῶν , ἀλλ ὑπομένομεν τὴν μὲν πόλιν διαβολὰς ἔχουσαν ὡς λυμαίνεται καὶ δασμολογεῖ τοὺς Ἕλληνας , τούτους δὲ τὰς ἐπικαρπίας λαμβάνοντας , καὶ τὸν μὲν δῆμον , ὅν φασιν οὗτοι δεῖν τῶν ἄλλων ἄρχειν , χεῖρον πράττοντα τῶν ταῖς ὀλιγαρχίαις δουλευόντων , οἷς δ οὐδὲν ὑπῆρχεν ἀγαθόν , τούτους δὲ διὰ τὴν ἄνοιαν τὴν ἡμετέραν ἐκ ταπεινῶν εὐδαίμονας γεγενημένους .
καίτοι Περικλῆς ὁ πρὸ τῶν τοιούτων δημαγωγὸς καταστάς , παραλαβὼν τὴν πόλιν χεῖρον μὲν φρονοῦσαν ἢ πρὶν κατασχεῖν τὴν ἀρχήν , ἔτι δ ἀνεκτῶς πολιτευομένην , οὐκ ἐπὶ τὸν ἴδιον χρηματισμὸν ὥρμησεν , ἀλλὰ τὸν μὲν οἶκον ἐλάττω τὸν αὑτοῦ κατέλιπεν ἢ παρὰ τοῦ πατρὸς παρέλαβεν , εἰς δὲ τὴν ἀκρόπολιν ἀνήγαγεν ὀκτακισχίλια τάλαντα χωρὶς τῶν ἱερῶν 0 .
οὗτοι δὲ τοσοῦτον ἐκείνου διενηνόχασιν , ὥστε λέγειν μὲν τολμῶσιν ὡς διὰ τὴν τῶν κοινῶν ἐπιμέλειαν οὐ δύνανται τοῖς αὑτῶν ἰδίοις προσέχειν τὸν νοῦν , φαίνεται δὲ μὲν ἀμελούμενα τοσαύτην εἰληφότα τὴν ἐπίδοσιν , ὅσην οὐ δ ἂν εὔξασθαι τοῖς θεοῖς πρότερον ἠξίωσαν , τὸ δὲ πλῆθος ἡμῶν , οὗ κήδεσθαί φασιν , οὕτω διακείμενον ὥστε μηδένα τῶν πολιτῶν ἡδέως ζῆν μη δὲ ῥᾳθύμως , ἀλλ ὀδυρμῶν μεστὴν εἶναι τὴν πόλιν .
οἱ μὲν γὰρ τὰς πενίας καὶ τὰς ἐνδείας ἀναγκάζονται διεξιέναι καὶ θρηνεῖν πρὸς σφᾶς αὐτούς , οἱ δὲ τὸ πλῆθος τῶν προσταγμάτων καὶ τῶν λειτουργιῶν καὶ τὰ κακὰ τὰ περὶ τὰς συμμορίας καὶ τὰς ἀντιδόσεις 0 ·
ἃ τοιαύτας ἐμποιεῖ λύπας , ὥστ ἄλγιον ζῆν τοὺς τὰς οὐσίας κεκτημένους ἢ τοὺς συνεχῶς πενομένους 0 .
θαυμάζω δ εἰ μὴ δύνασθε συνιδεῖν ὅτι γένος οὐδέν ἐστι κακονούστερον τῷ πλήθει πονηρῶν ῥητόρων καὶ δημαγωγῶν ·
πρὸς γὰρ τοῖς ἄλλοις κακοῖς καὶ τῶν κατὰ τὴν ἡμέραν ἑκάστην ἀναγκαίων οὗτοι μάλιστα βούλονται σπανίζειν ὑμᾶς , ὁρῶντες τοὺς μὲν ἐκ τῶν ἰδίων δυναμένους τὰ σφέτερ αὐτῶν διοικεῖν τῆς πόλεως ὄντας καὶ τῶν τὰ βέλτιστα λεγόντων , τοὺς δ ἀπὸ τῶν δικαστηρίων ζῶντας καὶ τῶν ἐκκλησιῶν καὶ τῶν ἐντεῦθεν λημμάτων ὑφ αὑτοῖς διὰ τὴν ἔνδειαν ἠναγκασμένους εἶναι , καὶ πολλὴν χάριν ἔχοντας ταῖς εἰσαγγελίαις καὶ ταῖς γραφαῖς καὶ ταῖς ἄλλαις συκοφαντίαις ταῖς δι αὑτῶν γιγνομέναις .
ἐν οὖν ταῖς ἀπορίαις , ἐν αἷς αὐτοὶ δυναστεύουσιν , ἐν ταύταις ἥδιστ ἂν ἴδοιεν ἅπαντας ὄντας τοὺς πολίτας .
οὐ γὰρ τοῦτο σκοποῦσιν , ἐξ οὗ τρόπου τοῖς δεομένοις βίον ἐκποριοῦσιν , ἀλλ ὅπως τοὺς ἔχειν τι δοκοῦντας τοῖς ἀπόροις ἐξισώσουσιν .
τίς οὖν ἀπαλλαγὴ γένοιτ ἂν τῶν κακῶν τῶν παρόντων ;
διείλεγμαι μὲν τὰ πλεῖστα περὶ αὐτῶν τούτων , οὐκ ἐφεξῆς , ἀλλ ὡς ἕκαστον τῷ καιρῷ συνέπιπτεν ·
μᾶλλον δ ἂν ὑμῖν ἐγγένοιτο μνημονεύειν , εἰ συναγαγὼν τὰ μάλιστα κατεπείγοντα πάλιν ἐπανελθεῖν αὐτὰ πειραθείην .
ἔστι δ ἐξ ὧν ἂν ἐπανορθώσαιμεν τὰ τῆς πόλεως καὶ βελτίω ποιήσαιμεν , πρῶτον μὲν ἢν συμβούλους ποιώμεθα τοιούτους περὶ τῶν κοινῶν , οἵους περ ἂν περὶ τῶν ἰδίων ἡμῖν εἶναι βουληθεῖμεν , καὶ παυσώμεθα δημοτικοὺς μὲν εἶναι νομίζοντες τοὺς συκοφάντας , ὀλιγαρχικοὺς δὲ τοὺς καλοὺς κ ἀγαθοὺς τῶν ἀνδρῶν , γνόντες ὅτι φύσει μὲν οὐδεὶς οὐδέτερον τούτων ἐστίν , ἐν ᾗ δ ἂν ἕκαστοι τιμῶνται , ταύτην βούλονται καθεστάναι τὴν πολιτείαν 0 ·
δεύτερον δ ἢν ἐθελήσωμεν χρῆσθαι τοῖς συμμάχοις ὁμοίως ὥσπερ τοῖς φίλοις , καὶ μὴ λόγῳ μὲν αὐτονόμους ἀφιῶμεν , ἔργῳ δὲ τοῖς στρατηγοῖς αὐτοὺς ὅ τι ἂν βούλωνται ποιεῖν ἐκδιδῶμεν , μη δὲ δεσποτικῶς ἀλλὰ συμμαχικῶς αὐτῶν ἐπιστατῶμεν , ἐκεῖνο καταμαθόντες , ὅτι μιᾶς μὲν ἑκάστης τῶν πόλεων κρείττους ἐσμέν , ἁπασῶν δ ἥττους 0 ·
τρίτον ἢν μηδὲν περὶ πλείονος ἡγῆσθε , μετά γε τὴν περὶ τοὺς θεοὺς εὐσέβειαν , τοῦ παρὰ τοῖς Ἕλλησιν εὐδοκιμεῖν ·
τοῖς γὰρ οὕτω διακειμένοις ἑκόντες καὶ τὰς δυναστείας καὶ τὰς ἡγεμονίας διδόασιν .
ἢν οὖν ἐμμείνητε τοῖς εἰρημένοις , καὶ πρὸς τούτοις ὑμᾶς αὐτοὺς παράσχητε πολεμικοὺς μὲν ὄντας ταῖς μελέταις καὶ ταῖς παρασκευαῖς , εἰρηνικοὺς δὲ τῷ μηδὲν παρὰ τὸ δίκαιον πράττειν , οὐ μόνον εὐδαίμονα ποιήσετε ταύτην τὴν πόλιν , ἀλλὰ καὶ τοὺς Ἕλληνας ἅπαντας .
οὐ δὲ γὰρ ἄλλη τῶν πόλεων οὐδεμία τολμήσει περὶ αὐτοὺς ἐξαμαρτάνειν , ἀλλ ὀκνήσουσι καὶ πολλὴν ἡσυχίαν ἄξουσιν , ὅταν ἴδωσιν ἐφεδρεύουσαν τὴν δύναμιν τὴν ἡμετέραν καὶ παρεσκευασμένην τοῖς ἀδικουμένοις βοηθεῖν .
οὐ μὴν ἀλλ ὁπότερον ἂν ποιήσωσι , τό γ ἡμέτερον καλῶς ἕξει καὶ συμφερόντως .
ἤν τε γὰρ δόξῃ τῶν πόλεων ταῖς προεχούσαις ἀπέχεσθαι τῶν ἀδικημάτων , ἡμεῖς τούτων τῶν ἀγαθῶν τὴν αἰτίαν ἕξομεν ·
ἤν τ ἐπιχειρῶσιν ἀδικεῖν , ἐφ ἡμᾶς ἅπαντες οἱ δεδιότες καὶ κακῶς πάσχοντες καταφεύξονται , πολλὰς ἱκετείας καὶ δεήσεις ποιούμενοι , καὶ διδόντες οὐ μόνον τὴν ἡγεμονίαν ἀλλὰ καὶ σφᾶς αὐτούς .
ὥστ οὐκ ἀπορήσομεν μεθ ὧν κωλύσομεν τοὺς ἐξαμαρτάνοντας , ἀλλὰ πολλοὺς ἕξομεν τοὺς ἑτοίμως καὶ προθύμως συναγωνιζομένους ἡμῖν .
ποία γὰρ πόλις ἢ τίς ἀνθρώπων οὐκ ἐπιθυμήσει μετασχεῖν τῆς φιλίας καὶ τῆς συμμαχίας τῆς ἡμετέρας , ὅταν ὁρῶσι τοὺς αὐτούς , ἀμφότερα , καὶ δικαιοτάτους ὄντας καὶ μεγίστην δύναμιν κεκτημένους , καὶ τοὺς μὲν ἄλλους σώζειν καὶ βουλομένους καὶ δυναμένους , αὐτοὺς δὲ μηδεμιᾶς βοηθείας δεομένους ;
πόσην δὲ χρὴ προσδοκᾶν ἐπίδοσιν τὰ τῆς πόλεως λήψεσθαι , τοιαύτης εὐνοίας ἡμῖν παρὰ τῶν ἄλλων ὑπαρξάσης ;
πόσον δὲ πλοῦτον εἰς τὴν πόλιν εἰσρυήσεσθαι , δι ἡμῶν ἁπάσης τῆς Ἑλλάδος σωζομένης 0 ;
τίνας δ οὐκ ἐπαινέσεσθαι τοὺς τοσούτων καὶ τηλικούτων ἀγαθῶν αἰτίους γεγενημένους 0 ;
ἀλλὰ γὰρ οὐ δύναμαι διὰ τὴν ἡλικίαν ἅπαντα τῷ λόγῳ περιλαβεῖν , ἃ τυγχάνω τῇ διανοίᾳ καθορῶν , πλὴν ὅτι καλόν ἐστιν ἐν ταῖς τῶν ἄλλων ἀδικίαις καὶ μανίαις πρώτους εὖ φρονήσαντας προστῆναι τῆς τῶν Ἑλλήνων ἐλευθερίας , καὶ σωτῆρας ἀλλὰ μὴ λυμεῶνας αὐτῶν κληθῆναι , καὶ περιβλέπτους ἐπ ἀρετῇ γενομένους τὴν δόξαν τὴν τῶν προγόνων ἀναλαβεῖν .
κεφάλαιον δὲ τούτων ἐκεῖν ἔχω λέγειν , εἰς ὃ πάντα τὰ προειρημένα συντείνει καὶ πρὸς ὃ χρὴ βλέποντας τὰς πράξεις τὰς τῆς πόλεως δοκιμάζειν .
δεῖ γὰρ ἡμᾶς , εἴπερ βουλόμεθα διαλύσασθαι μὲν τὰς διαβολὰς ἃς ἔχομεν ἐν τῷ παρόντι , παύσασθαι δὲ τῶν πολέμων τῶν μάτην γιγνομένων , κτήσασθαι δὲ τῇ πόλει τὴν ἡγεμονίαν εἰς τὸν ἅπαντα χρόνον , μισῆσαι μὲν ἁπάσας τὰς τυραννικὰς ἀρχὰς καὶ τὰς δυναστείας , ἀναλογισαμένους τὰς συμφορὰς τὰς ἐξ αὐτῶν γεγενημένας , ζηλῶσαι δὲ καὶ μιμήσασθαι τὰς ἐν Λακεδαίμονι βασιλείας .
ἐκείνοις γὰρ ἀδικεῖν μὲν ἧττον ἔξεστιν ἢ τοῖς ἰδιώταις , τοσούτῳ δὲ μακαριστότεροι τυγχάνουσιν ὄντες τῶν βία τὰς τυραννίδας κατεχόντων , ὅσον οἱ μὲν τοὺς τοιούτους ἀποκτείναντες τὰς μεγίστας δωρεὰς παρὰ τῶν συμπολιτευομένων λαμβάνουσιν , ὑπὲρ ἐκείνων δ οἱ μὴ τολμῶντες ἐν ταῖς μάχαις ἀποθνήσκειν ἀτιμότεροι γίγνονται τῶν τὰς τάξεις λειπόντων καὶ τὰς ἀσπίδας ἀποβαλλόντων 0 .
ἄξιον οὖν ὀρέγεσθαι τῆς τοιαύτης ἡγεμονίας 0 .
ἔνεστι δὲ τοῖς πράγμασιν ἡμῶν τυχεῖν παρὰ τῶν Ἑλλήνων τῆς τιμῆς ταύτης , ἥνπερ ἐκεῖνοι παρὰ τῶν πολιτῶν ἔχουσιν , ἢν ὑπολάβωσι τὴν δύναμιν τὴν ἡμετέραν μὴ δουλείας ἀλλὰ σωτηρίας αἰτίαν αὑτοῖς ἔσεσθαι .
πολλῶν δὲ καὶ καλῶν λόγων ἐνόντων περὶ τὴν ὑπόθεσιν ταύτην , ἐμοὶ μὲν ἀμφότερα συμβουλεύει παύσασθαι λέγοντι , καὶ τὸ μῆκος τοῦ λόγου καὶ τὸ πλῆθος τῶν ἐτῶν τῶν ἐμῶν ·
τοῖς δὲ νεωτέροις καὶ μᾶλλον ἀκμάζουσιν ἢ ἐγὼ παραινῶ καὶ παρακελεύομαι τοιαῦτα καὶ λέγειν καὶ γράφειν , ἐξ ὧν τὰς μεγίστας τῶν πόλεων καὶ τὰς εἰθισμένας ταῖς ἄλλαις κακὰ παρέχειν προτρέψουσιν ἐπ ἀρετὴν καὶ δικαιοσύνην , ὡς ἐν ταῖς τῆς Ἑλλάδος εὐπραγίαις συμβαίνει καὶ τὰ τῶν φιλοσόφων πράγματα πολλῷ βελτίω γίγνεσθαι 0 .
πολλοὺς ὑμῶν οἶμαι θαυμάζειν ἥντινά ποτε γνώμην ἔχων περὶ σωτηρίας τὴν πρόσοδον ἐποιησάμην , ὥσπερ τῆς πόλεως ἐν κινδύνοις οὔσης ἢ σφαλερῶς αὐτῇ τῶν πραγμάτων καθεστηκότων , ἀλλ οὐ πλείους μὲν τριήρεις ἢ διακοσίας κεκτημένης , εἰρήνην δὲ καὶ τὰ περὶ τὴν χώραν ἀγούσης , καὶ τῶν κατὰ θάλατταν ἀρχούσης , ἔτι δὲ συμμάχους ἐχούσης πολλοὺς μὲν τοὺς ἑτοίμως ἡμῖν , ἤν τι δέῃ , βοηθήσοντας , πολὺ δὲ πλείους τοὺς τὰς συντάξεις ὑποτελοῦντας καὶ τὸ προσταττόμενον ποιοῦντας 0 ·
ὧν ὑπαρχόντων ἡμᾶς μὲν ἄν τις φήσειεν ἐικὸς εἶναι θαρρεῖν ὡς πόρρω τῶν κινδύνων ὄντας , τοῖς δ ἐχθροῖς τοῖς ἡμετέροις προσήκειν δεδιέναι καὶ βουλεύεσθαι περὶ τῆς αὑτῶν σωτηρίας .
ὑμεῖς μὲν οὖν οἶδ ὅτι τούτῳ χρώμενοι τῷ λογισμῷ καὶ τῆς ἐμῆς προσόδου καταφθονεῖτε , καὶ πᾶσαν ἐλπίζετε τὴν Ἑλλάδα ταύτῃ τῇ δυνάμει κατασχήσειν ·
ἐγὼ δὲ δι αὐτὰ ταῦτα τυγχάνω δεδιώς .
ὁρῶ γὰρ τῶν πόλεων τὰς ἄριστα πράττειν οἰομένας κάκιστα βουλευομένας καὶ τὰς μάλιστα θαρρούσας εἰς πλείστους κινδύνους καθισταμένας .
αἴτιον δὲ τούτων ἐστίν , ὅτι τῶν ἀγαθῶν καὶ τῶν κακῶν οὐδὲν αὐτὸ καθ αὑτὸ παραγίγνεται τοῖς ἀνθρώποις , ἀλλὰ συντέτακται καὶ συνακολουθεῖ τοῖς μὲν πλούτοις καὶ ταῖς δυναστείαις ἄνοια καὶ μετὰ ταύτης ἀκολασία , ταῖς δ ἐνδείαις καὶ ταῖς ταπεινότησι σωφροσύνη καὶ πολλὴ μετριότης , ὥστε χαλεπὸν εἶναι διαγνῶναι ποτέραν ἄν τις δέξαιτο τῶν μερίδων τούτων τοῖς παισὶ τοῖς αὑτοῦ καταλιπεῖν .
ἴδοιμεν γὰρ ἂν ἐκ μὲν τῆς φαυλοτέρας εἶναι δοκούσης ἐπὶ τὸ βέλτιον ὡς ἐπὶ τὸ πολὺ τὰς πράξεις ἐπιδιδούσας , ἐκ δὲ τῆς κρείττονος φαινομένης ἐπὶ τὸ χεῖρον εἰθισμένας μεταπίπτειν .
καὶ τούτων ἐνεγκεῖν ἔχω παραδείγματα πλεῖστα μὲν ἐκ τῶν ἰδιωτικῶν πραγμάτων , πυκνοτάτας γὰρ ταῦτα λαμβάνει τὰς μεταβολάς , οὐ μὴν ἀλλὰ μείζω γε καὶ φανερώτερα τοῖς ἀκούουσιν ἐκ τῶν ἡμῖν καὶ Λακεδαιμονίοις συμβάντων 0 .
ἡμεῖς τε γὰρ ἀναστάτου μὲν τῆς πόλεως ὑπὸ τῶν βαρβάρων γεγενημένης διὰ τὸ δεδιέναι καὶ προσέχειν τὸν νοῦν τοῖς πράγμασιν ἐπρωτεύσαμεν τῶν Ἑλλήνων , ἐπειδὴ δ ἀνυπέρβλητον ᾠήθημεν τὴν δύναμιν ἔχειν , παρὰ μικρὸν ἤλθομεν ἐξανδραποδισθῆναι ·
λακεδαιμόνιοί τε τὸ μὲν παλαιὸν ἐκ φαύλων καὶ ταπεινῶν πόλεων ὁρμηθέντες διὰ τὸ σωφρόνως ζῆν καὶ στρατιωτικῶς κατέσχον Πελοπόννησον , μετὰ δὲ ταῦτα μεῖζον φρονήσαντες τοῦ δέοντος , καὶ λαβόντες καὶ τὴν κατὰ γῆν καὶ τὴν κατὰ θάλατταν ἀρχήν , εἰς τοὺς αὐτοὺς κινδύνους κατέστησαν ἡμῖν .
ὅστις οὖν εἰδὼς τοσαύτας μεταβολὰς γεγενημένας καὶ τηλικαύτας δυνάμεις οὕτω ταχέως ἀναιρεθείσας πιστεύει τοῖς παροῦσι , λίαν ἀνόητός ἐστιν , ἄλλως τε καὶ τῆς μὲν πόλεως ἡμῶν πολὺ καταδεέστερον νῦν πραττούσης ἢ κατ ἐκεῖνον τὸν χρόνον , τοῦ δὲ μίσους τοῦ τῶν Ἑλλήνων καὶ τῆς ἔχθρας τῆς πρὸς βασιλέα πάλιν ἀνακεκαινισμένης , ἃ τότε κατεπολέμησεν ἡμᾶς 0 .
ἀπορῶ δὲ πότερον ὑπολάβω μηδὲν μέλειν ὑμῖν τῶν κοινῶν πραγμάτων ἢ φροντίζειν μὲν αὐτῶν , εἰς τοῦτο δ ἀναισθησίας ἥκειν ὥστε λανθάνειν ὑμᾶς εἰς ὅσην ταραχὴν ἡ πόλις καθέστηκεν .
ἐοίκατε γὰρ οὕτω διακειμένοις ἀνθρώποις , οἵτινες ἁπάσας μὲν τὰς πόλεις τὰς ἐπὶ Θρᾴκης ἀπολωλεκότες , πλείω δ ἢ χίλια τάλαντα μάτην εἰς τοὺς ξένους ἀνηλωκότες , πρὸς δὲ τοὺς Ἕλληνας διαβεβλημένοι καὶ τῷ βαρβάρῳ πολέμιοι γεγονότες , ἔτι δὲ τοὺς μὲν Θηβαίων φίλους σώζειν ἠναγκασμένοι , τοὺς δ ἡμετέρους αὐτῶν συμμάχους ἀπολωλεκότες , ἐπὶ τοιαύταις πράξεσιν εὐαγγέλια μὲν δὶς ἤδη τεθύκαμεν , ῥᾳθυμότερον δὲ περὶ αὐτῶν ἐκκλησιάζομεν τῶν πάντα τὰ δέοντα πραττόντων .
καὶ ταῦτ εἰκότως καὶ ποιοῦμεν καὶ πάσχομεν ·
οὐδὲν γὰρ οἷόν τε γίγνεσθαι κατὰ τρόπον τοῖς μὴ καλῶς περὶ ὅλης τῆς διοικήσεως βεβουλευμένοις , ἀλλ ἐὰν καὶ κατορθώσωσι περί τινας τῶν πράξεων ἢ διὰ τύχην ἢ δι ἀνδρὸς ἀρετήν , μικρὸν διαλιπόντες πάλιν εἰς τὰς αὐτὰς ἀπορίας κατέστησαν 0 .
καὶ ταῦτα γνοίη τις ἂν ἐκ τῶν περὶ ἡμᾶς γεγενημένων ·
ἁπάσης γὰρ τῆς Ἑλλάδος ὑπὸ τὴν πόλιν ἡμῶν ὑποπεσούσης καὶ μετὰ τὴν Κόνωνος ναυμαχίαν καὶ μετὰ τὴν Τιμοθέου στρατηγίαν , οὐδένα χρόνον τὰς εὐτυχίας κατασχεῖν ἠδυνήθημεν , ἀλλὰ ταχέως διεσκαριφησάμεθα καὶ διελύσαμεν αὐτάς .
πολιτείαν γὰρ τὴν ὀρθῶς ἂν τοῖς πράγμασι χρησαμένην οὔ τ ἔχομεν οὔ τε καλῶς ζητοῦμεν .
καίτοι τὰς εὐπραγίας ἅπαντες ἴσμεν καὶ παραγιγνομένας καὶ παραμενούσας οὐ τοῖς τὰ τείχη κάλλιστα καὶ μέγιστα περιβεβλημένοις , οὐ δὲ τοῖς μετὰ πλείστων ἀνθρώπων εἰς τὸν αὐτὸν τόπον συνηθροισμένοις , ἀλλὰ τοῖς ἄριστα καὶ σωφρονέστατα τὴν αὑτῶν πόλιν διοικοῦσιν .
ἔστι γὰρ ψυχὴ πόλεως οὐδὲν ἔτερον ἢ πολιτεία , τοσαύτην ἔχουσα δύναμιν ὅσην περ ἐν σώματι φρόνησις 0 1 .
αὕτη γάρ ἐστιν ἡ βουλευομένη περὶ ἁπάντων , καὶ τὰ μὲν ἀγαθὰ διαφυλάττουσα , τὰς δὲ συμφορὰς διαφεύγουσα .
ταύτῃ καὶ τοὺς νόμους καὶ τοὺς ῥήτορας καὶ τοὺς ἰδιώτας ἀναγκαῖόν ἐστιν ὁμοιοῦσθαι , καὶ πράττειν οὕτως ἑκάστους οἵαν περ ἂν ταύτην ἔχωσιν .
ἧς ἡμεῖς διεφθαρμένης οὐδὲν φροντίζομεν , οὐ δὲ σκοποῦμεν ὅπως ἐπανορθώσομεν αὐτήν ·
ἀλλ ἐπὶ μὲν τῶν ἐργαστηρίων καθίζοντες κατηγοροῦμεν τῶν καθεστώτων , καὶ λέγομεν ὡς οὐδέποτ ἐν δημοκρατίᾳ κάκιον ἐπολιτεύθημεν , ἐν δὲ τοῖς πράγμασι καὶ ταῖς διανοίαις αἷς ἔχομεν μᾶλλον αὐτὴν ἀγαπῶμεν τῆς ὑπὸ τῶν προγόνων καταλειφθείσης .
ὑπὲρ ἧς ἐγὼ καὶ τοὺς λόγους μέλλω ποιεῖσθαι καὶ τὴν πρόσοδον ἀπεγραψάμην .
εὑρίσκω γὰρ ταύτην μόνην ἂν γενομένην καὶ τῶν μελλόντων κινδύνων ἀποτροπὴν καὶ τῶν παρόντων κακῶν ἀπαλλαγήν , ἢν ἐθελήσωμεν ἐκείνην τὴν δημοκρατίαν ἀναλαβεῖν , ἢν Σόλων μὲν ὁ δημοτικώτατος γενόμενος ἐνομοθέτησε , Κλεισθένης δὲ ὁ τοὺς τυράννους ἐκβαλὼν καὶ τὸν δῆμον καταγαγὼν πάλιν ἐξ ἀρχῆς κατέστησεν .
ἧς οὐκ ἂν εὕροιμεν οὔ τε δημοτικωτέραν οὔ τε τῇ πόλει μᾶλλον συμφέρουσαν .